FI Euroopan unionin virallinen lehti L 99/1

KOMISSION TÄYTÄNTÖÖNPANOASETUS (EU) 2016/576,

annettu 14 päivänä huhtikuuta 2016,

asetuksen (EU) N:o 37/2010 muuttamisesta siltä osin kuin on kyse rafoksanidista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,

ottaa huomioon eläinlääkekomitean muotoileman Euroopan lääkeviraston lausunnon,

sekä katsoo seuraavaa:

(1) Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.

(2) Komission asetuksen (EU) N:o 37/2010 (2) liitteen taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.

(3) Rafoksanidi sisältyy kyseiseen taulukkoon sallittuna aineena naudan- ja lampaansukuisten eläinten lihaksen, rasvan, maksan, munuaisten ja maidon osalta. Kyseiselle aineelle naudan- ja lampaansukuisten eläinten maidon osalta vahvistettujen jäämien väliaikaisten enimmäismäärien voimassaolo päättyi 31 päivänä joulukuuta 2015.

(4) Euroopan lääkevirastolle, jäljempänä ’EMA’, on toimitettu hakemus rafoksanidin väliaikaisten MRL-arvojen voimassaoloajan jatkamiseksi naudan- ja lampaansukuisten eläinten maidon osalta.

(5) EMA katsoi eläinlääkekomitean lausunnon perusteella, että rafoksanidille naudan- ja lampaansukuisten eläinten maidon osalta vahvistettujen väliaikaisten MRL-arvojen voimassaoloajan jatkaminen mahdollistaisi meneillään olevien tieteellisten tutkimusten loppuun saattamisen, ja suositteli sen vuoksi väliaikaisten MRL-arvojen voimassaoloajan jatkamista 31 päivään joulukuuta 2017 saakka.

(6) Sen vuoksi asetusta (EU) N:o 37/2010 olisi muutettava.

(7) Koska rafoksanidille naudan- ja lampaansukuisten eläinten maidon osalta vahvistettujen väliaikaisten MRL-arvojen voimassaoloaika päättyi 31 päivänä joulukuuta 2015 ja jotta voitaisiin suojata markkinatoimijoiden kyseisen aineen käyttöön liittyviä oikeutettujen odotuksia, väliaikaisten MRL-arvojen jatketun voimassaoloajan olisi tultava voimaan mahdollisimman pian ja sitä olisi sovellettava 1 päivästä tammikuuta 2016.

(8) Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EU) N:o 37/2010 liite tämän asetuksen liitteen mukaisesti.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä tammikuuta 2016.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä huhtikuuta 2016. Komission puolesta Puheenjohtaja Jean-Claude JUNCKER

(1) EUVL L 152, 16.6.2009, s. 11.

(2) Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).